Coming soon - Dewald Wasserfall - Evita se Perron
Coming soon – Dewald Wasserfall
5th Jan 2018 6th Jan 2018 Admin Perron
Dewald Wasserfall is coming to Evita se Perron on 21st March 2018 @ 19:00. Book now.
More about Dewald –
Vergeet Wat Jy Weet Van Liefde is liries gelaai en melodies ryk, en trek steeds nuwe aanhangers aan elke keer wanneer Dewald die lang pad met sy musiek aandurf. 'n Bonus vir ou bewonderaars is die insluiting van die lewendige gunsteling, My Hart Se Hongersnood, op die album. Karlien van Jaarsveld het ook haar stem tot die onmisbare applouswekkende snit gevoeg, wat dit tot 'n hele nuwe vlak van genot neem.
2014 merk die suksesverhaal van sy loopbaan en hy was ook weer te sien by Afrikaans Is Groot – Die Konsert in beide Pretoria en Kaapstad. "Ek's trots Afrikaans," sê hy. Hy besef dat sy aanhangers regoor die land nie net totaal toegewyd is aan waar hy vandaan kom nie, maar ook selfs nog meer belê in waarheen hy op pad is .In April 2013 het hy ook die gesogte Beste Nuweling toekenning by die Ghoema Afrikaanse Musiektoekennings ingepalm. Hy is ook genomineer vir nie minder as drie Huisgenoot Tempo toekennings – Nuweling van die Jaar, Beste Kontemporêre Album en Beste Musiekvideo waar hy ook met die Tempo vir Nuweling van die Jaar weggestap het.
Om terwyl hy toer kennis te maak met die mense wat na 'n Dewald Wasserfall vertoning kom kyk, is een van die baie aspekte wat hy geniet, te midde van 'n leefstyl wat soveel vereis van kreatiewes. "Ja, ek bring baie tyd deur op toer," gee hy toe, "maar al is dit moeilik om vêr van die huis te wees vir lang tye op 'n slag, stroom die beloning aand ná aand in. Ek kry soveel bevestiging, elke dag, dat wat ek doen mense aanraak – op 'n vlak wat my inspireer om vol te hou om die beste, mees genotvolle en onvergeetlike musiek moontlik te maak."